Απόφαση του Γενικού Δικαστηρίου της 6ης Μαρτίου 2014 – Anapurna κατά ΓΕΕΑ – Annapurna (ANNAPURNA)
(Υπόθεση T-71/13)1
[«Κοινοτικό σήμα – Διαδικασία κηρύξεως εκπτώσεως – Κοινοτικό λεκτικό σήμα ANNAPURNA – Αίτηση ακυρώσεως ασκηθείσα από την παρεμβαίνουσα – Άρθρο 134, παράγραφοι 1 έως 3, του κανονισμού διαδικασίας του Γενικού Δικαστηρίου – Ουσιαστική χρήση του προγενέστερου σήματος – Άρθρο 15, παράγραφος 1, στοιχείο α', και άρθρο 51, παράγραφος 1, στοιχείο α', του κανονισμού (ΕΚ) 207/2009 – Μορφή της χρήσης του σήματος – Απόδειξη της χρήσεως για τα προϊόντα για τα οποία καταχωρίστηκε»]
Γλώσσα διαδικασίας : η αγγλική
Διάδικοι
Προσφεύγουσα: Anapurna GmbH (Βερολίνο, Γερμανία) (εκπρόσωποι : P. Ehrlinger και T. Hagen, δικηγόροι)
Καθού : Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος : L. Rampini)
Αντίδικος ενώπιον του τμήματος προσφυγώντου ΓΕΕΑ, παρεμβαίνουσα ενώπιον του Γενικού Δικαστηρίου : Annapurna SpA (Πράτο, Ιταλία) (εκπρόσωποι : S. Verea, K. Muraro και M. Balestriero, δικηγόροι)
Αντικείμενο της υποθέσεως
Προσφυγή ασκηθείσα κατά της αποφάσεως του πέμπτου τμήματος προσφυγών του ΓΕΕΑ της 3ης Δεκεμβρίου 2012 (Υπόθεση R 2409/2011-5), σχετικά με διαδικασία κηρύξεως εκπτώσεως μεταξύ της Anapurna GmbH και της Annapurna SpA.
Διατακτικό της αποφάσεως
Το Γενικό Δικαστήριο αποφασίζει:
1)    Απορρίπτει την προσφυγή.
2)     Απορρίπτει την αίτηση ακυρώσεως της Annapurna SpA.
3)    Καταδικάζει την Anapurna GmbH στα δικαστικά έξοδα, πλην των δικαστικών εξόδων της Annapurna.
4)    Η Annapurna φέρει τα δικαστικά έξοδά της.
____________
1     ΕΕ C 101 της 6.4.2013.